Loheskatten

Loheskatten er en stor sølvskatt gjemt cirka 1741 og gjenfunnet i 1937 i et butikklokale på Lilla Nygatan 5 i Gamla stan i Stockholm. Skatten som veide 205 kg er den største som noensinne er funnet i Sverige. Lokalet har huset restauranten Leijontornet og er idag spisesalen til Victory Hotel.

Historikk

Skatten ble funnet av bygningsarbeiderne Westerberg og Gösta Karlsson som gravde den fram i forbindelse med renoveringsarbeider i en eiendom i Tritonia-kvartalet ved Lilla Nygatan 5. Idag er skatten utstilt på Stockholms stadsmuseum og i Myntkabinettet. Skatten består av 85 sølvgjenstander og drøyt 18 000 sølvmynter, fra midten på 1600-tallet til 1741, oppbevart i tre kobberkjeler. Den eldste mynten hadde dronning Kristinas segl, den yngste var fra Fredrik Is tid.

Loheskatten tilhørte opprinnelig pengeutlåneren, rederen og jernverkseieren Johan Lohe og hans familie. Etter Johan Lohes død ble arven forvaltet av hans enke Anna Lohe (død 23. januar 1731). Hun kjøpte huset på Lilla Nygatan. Etter hennes død bodde de to ugifte barna Adolf (1683–1759) og Johanna (1690–1759). Formodentlig ble skatten gjemt i huset mens Adolf og Johanna Lohe bodde der, og det antas at det var Adolf som gjemte skatten, trolig i forbindelse med det såkalte «Dalupproret i 1743». Urolige tider hadde det også vært tidligere, i forbindelse med Den russisk-svenske krig (1741–1743).

Allerede ti dager etter funnet klarte man å arrangere en utstilling om skatten. Utstillingen ble en publikumssuksess som slo alle tidligere rekorder. Skatten ble også vist fram på 25 ulike steder i landet. I 1941 fikk Statens historiska museum en pakke i posten som inneholdt ytterligere en skje som tilhørte Loheskatten. Skjeer er blant annet stemplet av David Richter d.e. og Abraham Kiettner.

Historiske bilder

Referanser

Litteratur

Eksterne lenker
 

1937 i Sverige
Stockholms historie
Vitenskap i 1937
1740-årene i Sverige
Sølv